kardosdrur/scandi-wiki huggingface dataset:
Kimbell Art Museum

Kimbell Art Museum er et museum beliggende i Fort Worth, Texas, USA. Museet rummer en lille samling af europæiske, asiatiske og præcolumbianske værker, såvel som forskellige skiftende udstillinger fra andre samlinger. Bygningen er tegnet af Louis Kahn.

Historie 
Kimbell Art Foundation (Kimbell kunstfund) blev grundlagt efter ønske af Kay Kimbell, en texansk industrimand og kunstsamler, som ønskede at oprette et kunstinstitut til beboerne i Texas. Ved sin død i 1964 besluttede hans enke Velma Fuller Kimbell at anvende hele ejendom til finansiering af instituttet. Museumsbygningen blev bestilt i 1966 og åbnede i 1972. Den 11.000 m² store bygning er tegnet af arkitekten Louis Kahn og har form som en række rum defineret ved parallelle tøndehvælvinge.
For nylig har det blevet besluttet at museet skal udvides med en tilbygning til hvilke arbejde Renzo Piano blev valgt som arkitekt

Værker 
I den europæiske samling er der bl.a. værker af Michelangelo, Picasso, Caravaggio, El Greco, Rembrandt, Claude Monet, Thomas Gainsborough, Élisabeth Vigée-Le Brun, Rubens. Det indeholder desuden det eneste maleri af Adam Elsheimer udenfor Europa. To vigtige malerier af Piet Mondrian repræsenterer den modernistiske periode.
Der er en samling af oldsager fra den klassiske periode, der strækker sig fra assyriske til græske og romerske genstande.

Den asiatiske samling omfatter krukker fra yngre stenalder i Kina og værker fra Tang, Song og Ming dynastierne.

Japansk kunst er fokuseret på Momoyama og Edo perioderne.

Kunstnere 

Og desuden anskaffes museet i 2009 et maleri af Michelangelo (Tortur af Sankt Anthony)

Eksterne henvisninger 

 Kimbell Art Museum official website 
 Louis Kahn  
 QTVR walk-through of the museum 
 Kimbell Art Foundation selects Architect for New Building  

Museer i USA
Museer etableret i 1972
Mogens Bille

Mogens Bille (død april 1538) var en dansk rigsråd, og bror til Eske Bille og biskop Ove Bille. 

Han foretog i 1502 en pilgrimsfart til Jerusalem, arvede i 1508 Svanholm. Efter sin fader Peder Bille Og deltog senere i kampene mod Sverige, måske også i sendelser til Skotland, men indtog for øvrigt næppe en betydeligere stilling, før han i Frederik 1.s tid, især efter at han 1524 havde ægtet rigshofmesteren Mogens Gjøes datter Sophie, fik forskellige forleninger, navnlig Koldinghus (1527-36). 

Efter Frederik 1.s død indsattes han af rigsrådet til befalingsmand i Jylland og blev, som det synes, af rigsrådet selv optagen i dets midte. Da grevens fejde udbrød, hyldede han Christian 3. men blev alligevel 1536 berøvet sin forlening Koldinghus og udstødt af rigsrådet,vel nærmest på grund af den måde, hvorpå han var optaget deri; Christian 3. bebrejdede stærkt det daværende rigsråd, at det i den kongeløse tid havde optaget nye medlemmer. 

Men desuden var Mogens Bille så nøje knyttet til sin broder Ove Bille og til det ældre katolske parti, at man vel af den grund ikke har villet betro ham en så vigtig forlening som Koldinghus. Han var for øvrigt nu svagelig og døde i april 1538. I sit 1537 oprettede testamente viser han sig som katolik af den gamle skole.  

Hans hustru, Sophie Gjøe, var død i marts 1537 i Stettin, hvortil hun, ledsaget af sin bekendte søster Birgitte Gjøe, var rejst for at søge lægehjælp. Som det synes, beror det på en misforståelse, at hun ved sine bønner hos biskop Joachim Rønnov 1533 skulde have udvirket tilladelse for Hans Tausen til atter at vende tilbage til København. 

Ægteskabet var barnløst, hvorfor Svanholm efter Mogens Billes død tilfaldt hans broder Eske. Begge brødrene havde dog overladt gården til deres bror, den forhenværende biskop Ove Bille, på livstid.

Kilder 
 

Rigsråder fra Danmark
Mogens
Danskere i 1500-tallet
Artikler fra 1. udgave af Dansk biografisk leksikon
Burgundy

Burgundy er en markedsplads inden for aktiehandel som lanceredes 12. juni 2009. Den skal virke som en konkurrent til NASDAQ OMX. Målet ved lanceringen var, at Burgundy ved udgangen af 2010 skulle have opnået en markedsandel på 25% af den nordiske aktiehandel. I september måned 2011 udgjorde andelen dog alene ca. 3% af OMX's volumen 

Burgundy ejes i lige andel af følgende 14 nordiske banker og børsmæglerselskaber:
 Avanza
 Carnegie Investment Bank
 Evli Bank
 Svenska Handelsbanken
 Kaupthing Sverige
 Neonet
 Nordnet
 SEB
 Swedbank
 Öhman
 Danske Bank
 DnB NOR
 Nordea
 HQ Bank

Eksterne links 
Burgundy.se

Noter 

Børser
Finansielle servicevirksomheder fra Sverige
Etableret i 2009
Blue Christmas

"Blue Christmas" er titlen på en julemelodi skrevet af Billy Hayes og Jay W. Johnson i 1948, indspillet på plade af bl.a. Ernest Tubb, som fik et mindre hit med sin indspilning.

Elvis Presleys indspilning 
Sangens altoverskyggende gennembrud kom i november 1957, hvor den var et af numrene på Elvis Presleys første julealbum, Elvis' Christmas Album. Elvis indspillede sangen hos Radio Recorders i Hollywood den 5. september 1957.

Elvis Presley tilførte sangen tilstrækkeligt med rock'n'roll-rytmer til at den blev en kæmpesucces, der herefter er indspillet af et utal af kunstnere og grupper, hvor den langt overvejende del lægger sig tæt op ad Presleys version, hvor et af sangens oprindelige vers er udeladt.

Sangens popularitet gjorde, at RCA i 1964 udgav den som A-side på en singleplade med "Wooden Heart" fra Elvis-filmen G.I.Blues som B-side.

Elvis lavede en live-indspilning af "Blue Christmas". Den blev optaget i NBC Studios i Burbank den 27. juni 1968 og udsendt på LP'en Elvis – NBC-TV Special som soundtracket fra Elvis' TV-Show, der i realiteten var hans come-back-show. Elvis Presley optrådte endvidere med sangen under sine "Dinner Show"-koncerter på The Hilton Hotel i Las Vegas i 1975. En indspilning herfra findes på Presleys live-album Dinner At Eight, som kom på gaden den 15. november 2002.

I 2008 udgav RCA en CD med titlen Christmas Duets. Denne rummer en række af kendte julesange i Elvis Presleys fortolkning, men re-mixet, således at hvert nummer er ændret til en duet. På denne CD er "Blue Christmas" i en version, hvor Elvis synger duet med Martina McBride.

Andre kunstnere 
Blandt de mange, udover Elvis, som har indspillet "Blue Christmas" kan nævnes

 Billy Idol 
 Brenda Lee 
 Bruce Springsteen 
 Bon Jovi 
 Clay Walker
 Celine Dion 
 Dean Martin 
 Engelbert Humperdinck 
 Fats Domino 
 Glen Campbell 
 Jim Reeves
 John Denver
 Johnny Cash
 Johnny Reimar m. The Clifters 
 Marie Osmond 
 Shakin' Stevens 
 Sheryl Crow 
 Tammy Wynette
 The Beach Boys 
 The Platters 
 The Pretenders
 The Ventures 
 Willie Nelson

Referencer 

Elvis Presley-sange
Popsange
Julesange
Sange fra 1948
Helle Ryding

Helle Ryding (født 23. Juli 1959) er en dansk fantasy forfatter, som debuterede i 2005 med Den Sorte Ravns Forbandelse, første bind i trilogien Morganas Kilder. Efter at have fuldendt Morganas Kilder-trilogien arbejdede Ryding på en ny fantasyserie, Klintespind, i tre dele. Første bind, Serpina, udkom i 2011, mens de to sidste bind, Ulvepige og Månebarn, udkom i 2013.

Helle Rydings bøger foregår i et fantasyunivers inspireret af nordiske folkesagn, og hun har som forfatter fundet et alternativ til Tolkien-universets forestilling om en fantasyverden. Et generelt træk ved Helle Rydings forfatterskab er hendes beskrivelse af det gode og det onde, som i bøgerne behandles ud fra flere forskellige synsvinkler. 

Helle Ryding er cand.jur. og arbejder med ophavsret inden for billedkunst, når hun ikke skriver bøger.

Bibliografi 

 Trolddom og Falkefjer (Nyt Nordisk Forlag, 2015)

Morganas Kilder 
 Den Sorte Ravns forbandelse (Borgen, 2005)
 De fire vinde (Borgen, 2006)
 Regnbuestøv (Borgen, 2008)

Klintespind 
 Serpina (Nyt Nordisk Forlag, 2011)
 Ulvepige (Nyt Nordisk Forlag, 2013)
 Månebarn (Nyt Nordisk Forlag, 2013)

Priser og nomineringer 
 Regnbuestøv blev nomineret til Orla-prisen 2010 blandt seks romaner i kategorien ”Fantasy”
 Helle Ryding modtog BMF's Børnebogspris 2011 for Serpina

Referencer

Eksterne Henvisninger 
 Helle Rydings Hjemmeside
 Helle Ryding – Biografi

Fantasyforfattere fra Danmark
Børnebogsforfattere fra Danmark
Jurister fra Danmark
Dansksprogede forfattere fra Danmark
Alumni fra Københavns Universitet
Modtagere af BMF's børnebogspris
Ingolf Olsen

Ingolf Olsen (født 25. juni 1943 i Blågårdsgade på Nørrebro) er en dansk guitarist og sanger.

Karriere 
Olsens karriere begyndte i 1963.  Hans repertoire spænder fra middelaldermusik over danske salmer til nyere musik. Udover klassisk guitar behersker Olsen også strengeinstrumentet lut.
Han har turneret i Europa og optrådt i både radio og tv og har indspillet adskillige albums gennem årene.

Referencer

Eksterne henvisninger 
 Artikel om Ingolf Olsen Berlingske Tidende, 11. maj 2004

Guitarister fra Danmark
Personer i Kraks Blå Bog
Lutspillere
Personer fra Nørrebro
Fenger

Fenger er en fra Nordtyskland stammende dansk slægt, hvis stamfader Peter Fenger fra Stralsund var fader til skipper Peter Fenger (1688-1737). Hans søn, Peter Fenger (1719-1774), kom til København, hvor han etablerede sig som groshandler efter at have fået sin uddannelse på etatsråd Wevers kontor, han var en tid i kompagni med hofagent Peter Borre, oprettede et sæbesyderi og blev en af Stadens 32 mænd. Hans hustru, en søster til legatstifteren Niels Brock, fødte ham en talrig børneflok, bl.a. sønnerne præsten Rasmus Fenger (1761-1825), fabrikant Johannes Fenger (1767-1829), kirurgen, konferensråd Christian Fenger (1773-1845), der som generaldirektør over kirurgien, første professor ved Kirurgisk Akademi, meddirektør ved Frederiks Hospital og kgl. Livkirurg kom til at spille en fremtrædende rolle, anset som praktisk operatør og dygtig lærer, og endelig til proprietær Frederik Fenger til Maegaard (1774-1857). Præsten Rasmus Fengers sønner, præsten Peter Andreas Fenger (1799-1878), præsten Johannes Ferdinand Fenger (1805-1861), lægen og politikeren, gehejmeetatsråd Carl Emil Fenger (1814-1884) og præsten Rasmus Theodor Fenger (1816-1889), har alle efterladt afkom. Johannes Ferdinand Fenger blev fader til komponisten Johanne Fenger (1836-1913).

Den ældste af disse fire brødre blev fader til arkitekten, professor Ludvig Peter Fenger (1833-1905), til den kundskabsrige og dygtige landøkonom, dyrlægen Rasmus Fenger (1835-1906) og til kommunelæge i København, professor Christian Fenger (1849-1935). Også de ovennævnte brødre fabrikant Johannes Fenger og proprietær Frederik Fenger har en talrig efterslægt. Den førstnævntes sønnesøns søn var forstanderen for Korinth Landbrugsskole Poul Hauch Fenger (1877-1964); Frederik Fengers søn, kammerråd Hans Frederik (Frits) Fenger (1816-1901), sidst ejer af Gottesgabe på Lolland, blev bl.a. fader til lægen, professor Christian Fenger (1840-1902), kommunelærerinde Augusta Fenger (1844-1931), kendt for fagligt, litterært og socialt arbejde, og til Holmens Provst, kongelig konfessionarius, dr.theol. Hans Mathias Fenger (1850-1930).

Andre personer 
 Søs Fenger
 Grethe Fenger Møller
 Malene Fenger-Grøndahl

Kilder 
 Salmonsens Konversationsleksikon

 
Slægter fra Danmark
Arnold Rüütel

Arnold Rüütel (født 10. maj 1928 på Saaremaa) er en estisk politiker, der var landets præsident fra 2001 til 2006. 

Efter en karriere i den statslige jordbrugssektor, blandt andet som rektor for landets landbrugsakademi, blev han valgt til flere højstående poster i Estiske SSR, bl.a. var han 1983-1990 formand for Estiske SSR's sovjet og 1990-1992 formand for Republikken Estlands øverste råd. 

Under hans ledelse blev landet i 1991 løsrevet fra Sovjetunionen. Han blev det selvstændige lands første præsident, men erstattedes 1992 af Lennart Meri. I 2001 blev han atter præsident og sad til 2006, hvor posten blev overtaget af Toomas Hendrik Ilves.

Æresbevisninger 
Blandt de ordner, han er tildelt, er Storkorset af St. Olavs Orden, tildelt 2002. Arnold Rüütel er siden den 30. november 2005 Kommandør af Storkorset af Trestjerneordenen.

Kildehenvisninger

Eksterne henvisninger 

Estlands præsidenter
Politikere fra Estland
Kommandører af Storkorset af Trestjerneordenen
Albertslund Gymnasium

Albertslund Gymnasium, fra 4. maj 2020 Vestskoven Gymnasium er et dansk gymnasium, som tilbyder uddannelsesretningerne STX, HTX, HHX og HF.

Gymnasiet blev etableret i 1982 under navnet Albertslund Amtsgymnasium, og blev i 2003 fusioneret med Vallensbæk HF. I den forbindelse fik det navnet Kongsholm Gymnasium & HF. I januar 2014 fusionerede gymnasiet med CPH West (efterfølgende NEXT), og valgte i den forbindelse at skifte navn til Albertslund Gymnasium & HF. I 2017 er navnet ændret til blot Albertslund Gymnasium.

Albertslund Gymnasium er beliggende i Løvens kvarter 17, 2620 Albertslund, tæt ved Albertslund Station. Gymnasiet har ca. 900 elever.

Der er planer om at bygge et helt nyt og moderne gymnasium endnu tættere på Albertslund Station ved siden af Kongsholmcentret. I den forbindelse er der planer om at ændre navnet til Vestskoven Gymnasium.

Kilder og eksterne henvisninger
 Vestskoven Gymnasium

Etableret i 1982
Gymnasier i Danmark
Gymnasium
Carl Andreas Rames

Carl Andreas Rames (født 18. april 1809 i København, død 17. november 1869) var en dansk industridrivende.

Rames var født i København, hvor hans fader, Ferdinand Rames, var blikkenslagermester og major i Borgervæbningen. Han skulle være blikkenslager som faderen, og anden undervisning end værkstedets tænktes der ikke på, før han selv, 11 år gammel, forlangte at komme i en skole. Da han var blevet svend, rejste han til udlandet og opholdt sig bl.a. flere år i Mexico. Ved sin hjemkomst herfra medbragte han tre sømmaskiner og fik 1839 fem års eneret til at forfærdige søm på dem. 1840 gik han i kompagni med bøssemager Johan Frederik Hansen, og nu kom der fart i sømfabrikationen. Der blev, for at skaffe godt jern til den, anlagt et jernvalseværk ved Karlskrona i Blekinge, ja man forsøgte at oprette filialer af fabrikken i Nordtyskland, men de lykkedes dog ikke. Rames interesserede sig stærkt for afholdelsen af en nordisk industriudstilling i København og blev i den anledning formand i Industriforeningen 1865, men af helbredshensyn trak han sig tilbage som sådan i 1868, og inden udstillingen kom (1872), afgik han ved døden (17. november 1869).

20. maj 1851 havde han ægtet Julie Martine Kofod (1820 – 28. juli 1862), datter af præsten Børge Poscholan Kofod.

Kilder 
 C. Nyrop, "Rames, Carl Andreas", i: C.F. Bricka (red.), Dansk Biografisk Lexikon, 1887-1905.
 Illustreret Folkeblad, 3. november 1872.
 C. Nyrop, Industriforeningen i København.

Foreningsformænd fra Danmark
Danskere i 1800-tallet
Fabrikanter fra Danmark
Personer i Dansk Biografisk Leksikon
Blikkenslagere fra Danmark
Johan Frederik Hansen

Johan Frederik (J.F.) Hansen kan henvise til flere personer:

 Johan Frederik Hansen (1799-1873) – bøssemager, mekanikus og fabrikant
 Johan Frederik Hansen (1810-1873) – forstdocent og kreditforeningsdirektør
Tyge Rothe (flertydig)

Tyge Rothe kan henvise til flere personer:

 Tyge Rothe (1731-1795) – dansk forfatter (Tyge Jesper Rothe)
 Tyge J. Rothe (1877-1970) – dansk politiker og minister
 Tyge Rothe (gartner) (1834-1887) – dansk gartner
Aage Henriksen

Aage Henriksen (født 25. april 1921 på Frederiksberg, død 25. november 2011) var en dansk litteraturforsker. Han var far til digteren Morten Henriksen.

Henriksen blev dr.phil. på afhandlingen Kierkegaards Romaner (1954), og i 1968 blev han professor i nordisk litteratur ved Københavns Universitet, hvilket han var til sin pensionering i 1990. Han var en usædvanlig skikkelse i den akademiske verden, og hans venskab med Karen Blixen 1953-61 prægede hans forskning og undervisning, der ofte var fokuseret på temaer som bevidsthedsudvidelse, individuation og esoterisk visdom. Hans møde med Blixen er bl.a. beskrevet i De ubændige (1984), og hans ønske om at kunne beskrive sine erfaringer førte ham til Goethe.

Hans interesseområde har ud over Blixen og Søren Kierkegaards forfatterskaber været romantikken, f.eks. Den rejsende. Otte kapitler om Baggesen og hans tid (1961) om Jens Baggesen m.fl. Andre forfattere i hans forfatterskab er N.F.S. Grundtvig, Sophus Claussen og Henrik Ibsen.

Aage Henriksen var sammen med Johan Fjord Jensen grundlægger af tidsskriftet Kritik (1967), ligesom hans kreds var den drivende kraft bag udgivelsen af en firebinds Ideologihistorie (1975-76).

Henriksen døde i 2011 og blev bisat fra Humlebæk Kirke.

Hædersbevisninger 
 1962 Louisiana-Prisen
 1964 Jens Baggesen-prisen
 1969 Georg Brandes-Prisen (tildelt for grundlæggelsen af tidsskriftet Kritik)
 1986 Dansk Forfatterforenings H.C. Andersen Legat
 1987 Selskabet for de skiønne og nyttige Videnskabers Pris
 1991 Statens Kunstfond: Livsvarig kunstnerydelse
 2003 Rungstedlund-prisen

Noter

Eksterne kilder og henvisninger 
 Aage Henriksen – Opslag i Den store danske – Gyldendals åbne encyklopædi
 Liste over priser og legater på Litteraturpriser.dk

Professorer fra Københavns Universitet
Litteraturvidenskabsfolk
Faglitterære forfattere fra Danmark
Kunstnere på finansloven (afdøde)
Personer fra Frederiksberg
Redaktører fra Danmark
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Studenter fra Ordrup Gymnasium
Complex Responsive Processes (CRP)

Complex Responsive Processes (CRP) er en ledelses- og organisationsteori. Teorien samler en række områder i en samlet teori om de komplekse dialogiske processer der foregår i en organisation. Sådanne processer trækker på forskelllige teorier indenfor forskellige fagområder, f.eks. ledelses- og organsationsteorier, kommunikationsteorier, sprogvidenskab, filosofi, psykologi og sociologi m.fl. 

Teorien baserer sig på accepten af en række grundlæggende paradokser, f.eks. at lederen ikke kan stå udenfor den organisatoriske proces samt at forudsigelighed og fuld kontrol er en illusion. Dette skyldes det paradoks, at der altid er noget der er forudsigeligt (på kortere sigt) og noget der ikke er forudsigeligt (særligt når man taler om langsigtet strategisk ledelse). Dermed udfordrer teorien også den logisk-rationelle tankegang som mange andre teorier baserer sig på og lægger vægt på innovation og mønstre som opstår undervejs i forandringsprocessen. Lederens rolle bliver i denne sammenhæng at bidrage med nogle planer og indspil, der kan fungere som kommunikationsværktøj til den løbende interaktion i organisationen. Vægten i de dialogiske processer ligger samtidigt på relationen mellem mennesker. Dermed spiller den personlige identitet (jeg-identiteten) og følelsen af at tilhøre en fælles identitet (vi-identiteten) en stor rolle. Dette samspil er underlagt de magtrelationer (som er primært organisatorisk defineret) og temaer (legitime/skyggeteamer, bevidste/ubevidste og formelle/uformelle) der sættes i spil i en organisation.

Teorien er udviklet og indgående beskrevet af Ralph D. Stacey i bogen "Strategic management and organisational dynamics – the challenge of complexity". Ralph Stacey er professor fra Hertfordshire University og ledelseskonsulent. Har desuden skrevet en række andre bøger med afsæt i CRP-teorien.

Ledelse
Samfund
Ridderhat-familien

Ridderhat-familien (Tricholomataceae) er en familie i Ridderhat-ordenen. Familien omfatter en række af vore almindelige svampe-slægter. Alle er lamelsvampe, dvs. hvor frugtlegemet er en paddehat med lameller på undersiden. 

 Ridderhat (Tricholoma)
 Sneglehat (Hygrophorus)
 Vokshat (Hygrocybe)
 Hekseringhat (Lepista)
 Brunstænket hekseringshat (Lepista flaccida)
 Vårmusseron (Calocybe)
 Væbnerhat (Megacollybia)
 Væbnerhat (Tricholomopsis)
 Fløjlsfod (Flammulina)
 Tragthat (Clitocybe)
 Pælerodshat (Xerula)
 Porcelænshat (Oudemansiella)
 Honningsvamp (Armillaria)
 Ametysthat (Laccaria)
 Fladhat (Collybia)
 Bruskhat (Marasmius)
 Huesvamp (Mycena)

Svampefamilier
Bladhat-ordenen
The F Word (South Park)

"The F Word" ("F-ordet") er det tolvte afsnit i den 13. sæson af den amerikanske animererede satireserie  South Park, og episode nr 193 af alle. Den havde premiere på Comedy Central i USA d. 4. november 2009.

Afsnittet omhandler brugen af det amerikanske ord "Faggot". Ordet der i 16. hundredetallet har været brugt som slang for "gammel eller ubehagelig kvinde" til et diskriminerende homofobisk ord for bøsse, meget anvendt i den amerikanske ungdomskultur.

Plot 

Indbyggerne i South Park forstyrres af højlydte Harley-Davidson MC'ere, der kører rundt i byen og tiltrækker sig opmærksomhed ved at gasse deres motorcykler op så snart de er inden for hørevidde af andre. Eric Cartman, Stan, Kyle og Kenny, starter en kampagne for at smide MC'erne ud af byen, og bruger i den forbindelse ordet "Faggot" omkring de opmærksomhedskrævende MC'ere.
Drengenes forsøg på at slippe for larmen misforstås af de voksne i byen, og vennerne anklages for at være homofobiske. Herfra går uenigheden på den egentlige betydning af slangordet "Faggot", og en formel ændring af definitionen i Ordbogen er nødvendig, således at "Faggot" nu betyder "irriterende og hensynsløse Harley-Davidson-kørere":

Eksterne links 
 

South Park (sæson 13)-episoder
LGBT-relaterede tv-programmer
Hugh Laurie

Hugh Laurie (født 11. juni 1959 i Oxford, England) er en engelsk skuespiller, komiker, forfatter og musiker. I Danmark er han mest kendt for sin rolle som Dr. Gregory House i den amerikanske tv-serie House M.D. (2004-2012). Han er den højest lønnede dramaskuespiller i verden. Han fik sit gennembrud som den ene halvdel af komikerduoen A Bit Of Fry And Laurie (fra 1982) i samarbejde med Stephen Fry, som han også spillede sammen med i komedieserierne Blackadder (1986-89) og Jeeves and Wooster (1990-93). Han har også spillet en mindre rolle som Dad/far/Mr. Little i børnefilmen 'Stuart Little'. Han spiller den klogeste af de to skurke, der arbejder for Croella De Will i filmen 101 Dalmatinere. Hugh Laurie er også med i et band som hedder "Band from TV". Han er med i filmen Maybe Baby fra 2000, så han var med i den før House. Han er også med i en film sammen med Stephen Fry som hedder Peters Friends.
Han har både en rød og en sort porsche, og ca. 16 motorcykler.
Han har skrevet en bog, som hedder The Gunseller.
Han har sammen med sin kone Jo Green tre børn, som hedder Rebecca, Charlie og Bill.
Hugh Laurie har vundet 2 Golden Globe Awards som bedste skuespiller i en dramaserie, 2007 Screen Actor Guild Award, samt i 2005 en Emmy nominering og Screen Actors Guild nominering i 2006. Han har også vundet i 2005 og 2006 Television Critics Award for Outstanding Skuespiller og 2 Golden Satellite Awards for bedste skuespiller i en tv-drama. Han modtog desuden en MBE i 2007 for sin langvarige medvirken indenfor skuespillerverdenen. Han er også med i en film, som hedder Flight of the Phoenix, som handler om et flystyrt, som han er med i og spiller en ved navn Ian.

Eksterne links 
 

Skuespillere fra England
Komikere fra England
Ateister fra England
Andrew Huxley

Sir Andrew Fielding Huxley (født 22. november 1917, død 30. maj 2012) var en engelsk fysiolog. Han modtog Nobelprisen i fysiologi eller medicin i 1963.

Eksterne henvisninger 

Nobelprismodtagere i medicin
Læger fra Storbritannien
Nobelprismodtagere fra Storbritannien
Medlemmer af Videnskabernes Selskab
Modtagere af Copleymedaljen
Briter i 1900-tallet
Briter i 2000-tallet
Præsidenter af Royal Society
Æresdoktorer ved University of Cambridge